
/dabboussimotors 


Éksito no ta aksidente. 
E ta resultado di trabou 
duru, perseveransia, 
siñansa, estudio, sakrifisio 
i mas ku tur amor pa loke 
bo ta hasi òf siña pa hasié. 


E BÈRDAT 


Kantidat di hende bistí na bèrdè, durante e enkuentro di futbòl, CVV Inter Willemstad, kontra selekshon di Boneiru, den stadion Antonio Treni- 
dad djabièrnè 10 di mart. Keintura di elekshon ta fuerte e dianan aki. 


Keintura di elekshon ta fuerte 


Konstrukshon 
straño den Parke 


PAG 2 


Diputado Kroon no sa di nada 
Konstrukshon straño 
den Parke 

KRALENDIJK – Den 
fin di siman a sirkulá riba 
media sosial foto di un 
konstrukshon pekuliar den 
Parke Wilhemina. Tin hen- 
de ta asosiá e konstrukshon 
aki ku e restorant Cuba 
Compagnie, ku tin bon 
relashon ku UPB, spesial- 
mente James Kroon, kende 


sinembargo a bisa ku e no 
sa di nada. 
Kroon: “Enbèrdat tin 
hende a notifiká mi di e foto 
aki riba facebook. Loke mi 
por bisa ta ku mi no sa kiko 
e konstrukshon aki ta. Bo ta 
haña bo ku e situashonnan 
asina despues ku gobièrnu 
den pasado a duna mandato 


Bon limpiesa den santana 


Santana katóliko a haña bon limpiesa djasabra último den kuadro di BonDoet. 
Foto ta mucha un grupo ku a limpia santana di Playa ku nan ‘kosecha di sushi’. 


KRALENDIJK – Prin- 
sipalmente 
na 
paisnan 
ménos desaroyá ainda ta 
eksistí hopi fábula tokante e 
konsekuensia di gulimentu 
di simia maskulino. Asina 
den partinan di Brasil ainda 
tin hende ku ta kombensí 
ku spèrma via di stoma den 
sierto kaso por sòru ku un 
muhé ta sali na estado. 
Esaki ta keda reforsá 
momentu ku un dama 


hóben di Sao Paolo algun 
aña atras via media sosial a 
hasi konosí ku el a sali na 
estado sin tabatin relashon 
humano. 
E úniko kos ku a sosodé, 
e dama ta enfatisá, ta ku 
den outo un líkido blanku a 
sali for di un hòmber su ór- 
gano seksual i a resultá riba 
su paña i el a bebe esaki. 
Ekspertonan ta konta re- 
dakshon di salú di GFC ku 


Segun ekspertonan 
Guli simia maskulino digistiá meskos ku kuminda 


e spèrma ku e muhé a guli 
ta keda digistiá na mesun 
manera komo kuminda i 
ku un gran parti di e kom- 
ponentenan for di kua e 
spèrma ta konsistí ta seif pa 
tuma. 


na direktor di e diferente 
direktoradonan pa tuma si- 
erto desishonnan riba nan 


mes. Kisas ta esaki a pasa 
ku e konstrukshon den 
Parke Wilhelmina.” 


Kroon a sigurá ku e ta 
bai tuma kontakto ku R&O 
pa sa kiko a pasa. 


Dag jij 


A fayesé inesperá nos kasá, tata i welo 
Johannes ‘ Jan’ C. Kloos 


“Officier in de Orde van Oranje Nassau” 
*Schiedam 03-12-1939 Bonaire 07-03-2023 


Jan no tabata klá pa bai ainda. E tabata yen di plan 
pa futuro (E kier a hasi hopi kos ainda). 
Nos lo sinti su falta hopi 


Margreth 
Patricia en Ren 
Kyle en Sanne 
Heather en Patriek 
Lorraine en Peter 


Akto di despedida ta tuma lugá djarason 15 mart di 1’ 
or pa 3.30 na misa la Birgen di Coromoto Kaya Korona 
126, Antriol. 
Kremashon ta tuma lugá den seno familiar. 
Na lugá di flor Jan ta preferá un donashon na 
“VOEDSELBANK BONAIRE” Tin un buzon dísponibel 
na misa pa hasi donashon òf por hasi donashon dirèkt 
na: Johannes C. Kloos e/o Margaretha Kloos-Mulder 
MCB 10272701 


Dag jij 


Onverwachts is overleden mijn echtgenoot, vader en opa, 
Johannes ‘Jan’ C. Kloos 
Officier in de Orde van Oranje Nassau 
Schiedam Bonaire 
*03 december 1939 07 maart 2023 


Jan was nog niet klaar met leven 
en zat nog vol toekomstplannen. 
We zullen hem enorm missen. 


Margreth 
Patricia en Ren 
Kyle en Sanne 
Heather en Patriek 
Lorraine en Peter 


De condoleance en gebedsdienst zullen plaatsvinden 
op woensdag 15 maart 2023 tussen 13.00 uur en 
15.30 uur in La Birgen di Coromoto kerk, Kaya Corona 
126, Antriol. Aansluitend zal de crematie in besloten 
kring plaatsvinden. 
Op een later tijdstip wordt in Nederland nog een 
afscheid georganiseerd. 
Jan wilde geen bloemen maar eventueel een donatie 
aan de voedselbank Bonaire, die hij een warm hart 
toedroeg. Dit kan ter plekke tijdens de uitvaart in een 
box, of via: Mw M.O.F Kloos e/o Hr J.C Kloos 
NL37ING0000272215 


† 


† 

E BÈRDAT 


KRALENDIJK- Kon- 
seho Insular a bai di akue- 
rdo ku e medidanan pa re- 
dusí gastu di hür i mehorá 
protekshon 
hurídiko 
di 
hürdó. No tabata un sor- 
presa ku Kolegio Eheku- 
tivo lo proponé esaki mi- 
rando e gastunan haltu di 
kosto di bida riba nos isla i 
e preshon ku por nota riba 
e merkado di kas di hür. 
Despues di esaki por a 
tuma nota di un komunika- 
do di prensa ku Demokrat a 
manda pa media i diferente 
reakshon den media so- 


sial indikando ku gobièrnu 
a subi hür di kas. Esaki a 
okashoná basta konster- 
nashon den komunidat. 
BONERIANO 
komo 
medio di komunikashon re- 
sponsabel a profundisá den 
e materia aki pa yega na e 
bèrdat. Despues di studia 
tur e informashon nos ta 
konklui ku loke Demokrat 
a indiká, no ta kuadra ku e 
bèrdat. 
Na 2019 gobièrnu di 
Boneiru a pasa leinan pa 
supsidio di hür pa kasnan 
di Fundashon Cas Boneri- 


ano (FCB). Ku e paso aki 
mas hende por a yega na 
remarke pa supsidio di hür 
di kas. 
Na 2022 gobièrnu a in- 
trodusí supsidio pa hür di 
kasnan den sektor privá 
tambe. E supsidio pa sektor 
privá for di aña pasá ta mas 
haltu ku esun pa FCB, esta 
ku e hürdó por yega na re- 
marke pa supsidio di hür di 
kas si e preis di hür ta mé- 
nos ku $937 i e entrada di e 
famia no ta mas ku $3708. 
Di otro banda pa e kas- 
nan di FCB e areglo/lei ta 
otro. E hürdó di FCB por 
bini na remarke si e kas ku 
e ta hür serka FCB ta mé- 
nos ku $750 i entrada di e 
famia den e kas no ta mas 
ku $1862. 
Siman pasá a trese un 
fin na e desigualdat aki, pa- 
sando leinan den Konseho 
Insular riba proposishon di 
gobièrnu di Boneiru, kre- 
ando e siguiente situashon: 
Tur hürdó di kas na Bo- 
neiru, sea den sektor privá 
òf via FCB, por yega na 
remarke pa supsidio di hür 
di kas ku e siguiente kriteri- 
onan: 
1: E hür di kas mester ta 
$937 òf ménos 
2: E entrada di e famia 
den e kas por ta máksimo 
$3708 
Esaki ta e tabèl ku ta usa 
pa kalkulá kuantu e famia 
ku ta hür un kas ta paga. 
Pa duna un ehèmpel: 
Si un hende ta biba den un 
kas di $600 i su entrada ta 
$1236 òf ménos e lo paga 
solamente 10% na hür di 
kas, pues $60. 
Un otro ehèmpel: Si un 
hende ta hür un kas di $900 
i su entrada ta $2500 e ta 
paga solamente xxx suma. 
E tabèl ku ta usa pa 
kalkulá kuantu un famia 


mester paga na hür di kas ta 
lo siguiente: 


Entrada di famia relatá 
na hür di kas 
$1236 òf ménos 10% 
$1854 òf ménos 14% 
$2472 òf ménos 17% 
$3090 òf ménos 20% 
$3708 òf ménos 24% 


E tabèl di hür segun 
entrada ta determiná e re- 
baho di hür ku e hürdónan 
ta haña serka nan doño di 
kas sosial. Pa hende ku ta 
hür kas serka Fundashon 
Cas Boneriano e tabèl nobo 
ta nifiká ku pa luna nan ta 


bai paga un promedio di 
$115 ménos na hür. A for- 
mulá e tabèl nobo den ko- 
laborashon ku NIBUD, un 
sentro di konosementu i 
konseho independiente riba 
tereno di finansa di kas di 
famia. 
Nos a sigui e rueda di 
prensa di gobièrnu siman 
pasá djabièrnè riba e tópiko 
aki i gobièrnu i direktor di 
FCB a bisa ku e trayekto 
pa yega na e supsidio di 
hür aki ta algu ku diferente 
diputado a traha ariba, ku 
ta Nina den Heyer, James 
Kroon i awor Elvis Tjin As- 
joe tambe. 
Labadó di tayo 
den stadion 


KRALENDIJK— 
Durante 
enkuentro 
di 
futbòl ku tabatin den Sta- 
dion Antonio Trenidad, 
djabièrnè 10 di mart, 
hopi kos ta sosodé tras 
di kortina. Hopi biaha e 
fanátiko, hungadónan di 
futbòl, no ta mira òf sa 
di tur loke ta sosodé du- 
rante wega. Tur atenshon 
ta riba vèlt. Komedó i 
bebedó, no sa ku di un 
òf otro manera, e tayo 
i glas, un hende mester 
pèrkurá pa nan ta limpi. 
Xaishanya 
Balentien, 
Jueleangela Janga-Frans 


i Sharyzyenne Frey, 3 
hobensita, ku tabata laba 
tayo i glas durante en- 
kuentro di futbòl, cvv 
Inter Willemstad, kontra 
selekshon di Boneiru, den 
stadion na Rincon. Un re- 
portero di BONERIANO, 
a mira nan na un sitio 
poko skondí i a aserka 
nan pa wak kiko nan ta 
hasi. Sigur ta di aploudí. 
Bon trabou e hobensita- 
nan aki a hasi. Nan a bisa 
pa nan e tabata un plaser, 
laba e kosnan. Riba potrèt 
Xaishanya Balentien, Jue- 
leangela Janga-Frans. 


Petishon pa mihorá 
bienestar di bestia 


Ku entrega di un petishon na e partido polítiko M21, 
Stichting Dierenhulp ta spera di por pone interes di 
bestia i nan bienestar bou di atenshon i trese miho- 
rashon. E petishon ta firmá pa 1000 persona i ta su- 
prayá atrobe e interes pa den un komunidat ku ta re- 
spetá su mes tin un lugá pa hende i animal. Norbert 
Tadema di e partido polítiko M21 a tuma e petishon. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Reflekshon di Siman 


LIMPIA “SKRIN” DI BO KURASON 


“Si nos konfesá nos pikánan, E ta fiel i hustu pa pordoná 
nos nos pikánan i pa limpia nos di tur inhustisia.” 1 Juan 
1:9(BS) 


Nos ta haña lèsnan balioso for di sirkunstansianan dia- 
rio. Un di e lèsnan ei a keda grabá den mi mente. Mi no ta 
gusta limpia bentana di kas, pero mester hasié. Mi ta bisa: 
“Laga mi djis spùit e bentananan akí.” Na momento ku mi 
kaba spùit nan, mi ta ripará ku e glas a keda ku mancha, 
pues mi ta kohe un paña i ku santu pasenshi ta limpia e glas 
paden i pafó. Nan ta keda limpi, tòg tin algu ku ta stroba 
nan di bria. O, ta e “skrin” ku ta fangu tur e stof, e ta masha 
sushi. Mi ta saka e “skrin” di kada bentana i ta spùit nan. Ki 
diferensia grandi! Bentananan ta limpi, ku brio i bista kla. 
Meskos ta ku nos bida, na momento ku nos no konfesá 
nos pikánan i ta akumulá nan, nos kurason ta yena ku tur 
sorto di impuresa. Mesora nos aktitut ta kambia i ta bira mas 
i mas negativo. Nos no ta komprendé dikon nos ta rabia òf 
iritá lihé, dikon tur kos ta molestiá nos i kada palabra ku nos 
papia por ofendé otro. Kisas nos ta pidi despensa, esei ta 
kompará ku djis spùit e bentana, pero Beibel ta siña nos pa 
konfesá nos pikánan i pidi pordon. Na momento ku nos pidi 
pordon, Hesus ta pordoná nos i ta purifiká nos di tur nos 
pikánan. Hesus Su pordon so por purifiká e “skrin” di nos 
kurason i hasi nos kurason mas blanku ku sneu. “... labami, 
i lo mi ta mas blanku ku sneu.” Salmo 51:7 Hesus ke purifiká 
bo kurason awe, pidiÉ! Miralda Paula-Frans 


Produkshon PGM 

12.00 Aktualidat: 
Robby Beukenboom 
13.00 Programa Politiko: 
MPB ta Informa Episodio 21 
14.00 Herensia Korsou: 
Carl(os) Smith 
15.00 Programa Politiko: 
MPB 
16.00 Aktualidat: 
Rogder Gijsbertha 
17.00 Programa Politiko: 
MPB ta Informa Episodio 20 
18.00 MNB: 
Jan Kloos 
19.30 Puerto Latino: 
Luis Zárraga 


20.00 Herensia: 
Nort'i Saliña 12 (Kas pa kas) 
21.00 Aki Boneiru: 
Rekordando Yufrou Jooi 
23.00 Programa Politiko: 
MPB ta Informa Episodio 19 


POLITIKERIA ATROBE 
DEN POLÍTIKA 


nè riba e tópiko aki i gobièrnu i direktor di FCB a bisa ku 
e trayekto pa yega na e supsidio di hür aki ta algu ku dife- 
rente diputado a traha ariba, ku ta Nina den Heyer, James 
Kroon i awor Elvis Tjin Asjoe tambe. 
Pekuliar ta ku Gianni van den Heuvel, kandidato aktual riba 
lista di Demokrat, tambe a traha riba e proyekto aki. Gianni 
tabata traha na ofisina di eks-diputado Nina den Heyer. Te 
ku awe Gianni ta trahando den ofisina di diputado Elvis 
Tjin Asjoe, siendo riba lista di Demokrat. 
Nos di BONERIANO ta lamentá ku Demokrat a gaña pueblo 
i hasi algu asina iresponsabel, kreando konfushon i pániko 
den komunidat boneriano. Un partido Demokrat ku ta pre- 
tendé di ta un partido íntegro. 
Wèl wèl! Ta konosí ku Clark Abraham ta hiba un kampaña 
agresivo. E ta kritiká i ataka su kontrinkantenan polítiko sin 
base i infundá. 
Pero nunka nos a spera di mira ku deliberadamente e ta 
gaña i trata na konfundí komunidat. Nos ta kuestioná: 
asin’aki e ke goberná Boneiru? 


Basta konsternashon siman pasá tokante ekspreshonnan ku 
e lider di Demokrat, Clark Abraham, a hasi tokante supuesto 
oumento di hür di kas. Un konklushon nos a yega n’e: Partido 
Demokrat ta gaña pueblo ku hür di kas a subi. 
Nos por a tuma nota di un komunikado di prensa ku Demokrat 
a manda pa media i diferente reakshon den media sosial indi- 
kando ku gobièrnu a subi hür di kas di $750 pa $937. BONERI- 
ANO a bai profundisá den e materia aki pa buska e bèrdat. I 
nos a haña e bèrdat! 
Ta algu masha simpel, Demokrat ta hasi politikeria ku un topiko 
basta sensibel. No ta un sekreto e grado di frustrashon ku nos 
hendenan tin pa ku e situashon di bibienda riba nos isla. 
BONERIANO a hasi su hùiswèrk i nos ta trese e informashon 
korekto pa pueblo. 
Ta di lamentá ku Demokrat pa motibunan polítiko ta gaña 
pueblo, kreando un situashon peligroso. Dikon? Pasobra ku 
engaño di Demokrat, hürdónan di kas por bai subi nan hür di 
kas, kreando aun mas pobresa na Boneiru. 
Nos a sigui e rueda di prensa di gobièrnu siman pasá djabièr- 

Mental Health Caribbean (MHC) verzorgt de geestelijke gezondheidszorg op 
Caribisch Nederland. Op Bonaire zijn we voor het team Sentro Nos 
Perseveransia op zoek naar inspirerende en verbindende 


Teamleider 
(40 uur per week. Standplaats: Bonaire) 


Wat bieden wij? 
De inschaling van de Teamleider is op basis van kennis 
en ervaring op FWG 60 minimaal $ 3.919,- en maximaal 
$ 5.701,- bruto per maand bij een fulltime dienstverband 
(40 uur). Het gaat om een aanstelling van 40 uur per week voor de duur van 
een jaar waarbij een vaste aanstelling op termijn tot de mogelijkheden behoort. 


Verder bieden we een dynamische werkomgeving met ontwikkelmogelijkheden 
en goede secundaire arbeidsvoorwaarden. Zo draagt MHC ruim bij aan je 
pensioenopbouw en wordt er tegemoet gekomen in de eventuele verhuis- / 
emigratiekosten. 


Ben je nieuwsgierig geworden? 
Ga dan naar onze website www.mentalhealthcaribbean.com voor meer informatie. 


Acquisitie naar aanleiding van deze advertentie wordt niet op prijs gesteld. 


Registrá bo yu na un skol di 
“Birgen Maria Onderwijs” (skolnan Katóliko) 


Direktiva ta invitá mayornan ku tin yu ku ta kumpli 4 
aña entre mei 2023 i aprel 2024 i mester bai skol 
básiko pa promé biaha pa registrá. Mayornan mester 
registrá e yu di forma digital (online) riba e pagina 
www.aanmeldenbasisonderwijsbonaire.com 


Mester registrá e yu ku ta bai skol pa promé biaha 
den e aña eskolar 2023-2024 promé ku 1 di aprel 
2023 pa skol básiko. 


Registrashon: 
www.aanmeldenbasisonderwijsbonaire.com 
obligatorio pa tur mucha ku a nase entre 1 di 
mei 2019 i 30 di aprel 2020. 


Riba e wèpsait bo ta haña tur informashon nesesario 
pa por registrá e yu na e manera korekto. 


E wèpsait ta disponibel den e siguiente idiomanan: 
Hulandes, Papiamentu, Spaño i Ingles. Pues porfabor 
sòru pa bo yu ta registrá promé ku 1 di aprel 2023. 
Despues di aprel 2023 NO ta posibel mas pa bo 
registrá bo yu via di e wèpsait. 
Si bo NO registrá na tempu, e chèns ta grandi ku lo no 
bai tin mas kupo na e skolnan di bo preferensia. 


Ta bon konosí pa 
polítikonan tambe ku 
e dianan aki ta pasa 
kas pa kas buksando 
sosten di voto pa dia 
15 di mart awor, ku 
un di e pesonan gran- 
di riba lomba di nos 
pueblo en general i 
esnan marginá en par- 
tikular ta hür di un kas 
pagabel. Ku e pueblo 
marginá mi ta referí na 
tur esnan ku ta kobra 
ònderstant 
pasobra 
nan no por traha, na 
tur esnan ku tin komo 
úniko 
entrada 
nan 
penshun di behes i 
tambe na tur esnan ku 
apesar ku nan ta tra- 
ha, nan entrada men- 
sual no ta kubri tur nan 
gastunan ku nan tin ku 
paga tur luna. Awèl un 
di e gastunan grandi 
ku hürdónan di kas ta 
konfrontá ta hür di kas 
haltu. Na 2019 Kon- 
seho Insular a trata 
un ordenansa di lei 
pa regulá e preisnan 


di hür di kas di Fun- 
dashon Cas Boneri- 
ano i aña pasá a bin 
ku un proyekto piloto 
pa kasnan den sektor 
privá tambe kai bou di 
un sierto regulashon. 
E motibu prinsipal pa 
esaki ta ku e nesesi- 
dat pa kasnan pagabel 
a bira hopi grandi na 
Boneiru i na e otro 
un banda merkado 
a krea un buraku pa 
hürmentu di kas karo, 
pasobra simplemente 
e demanda ta haltu pa 
un produkto skars i lei 
ekonómiko ta dikta ku 
asina tin un produkto 
ku ta hopi pidí, su pre- 
is ta bira karo. Awor 
nos a bin komprondé 
ku djamars 7 di mart 
awor, Konseho Insular 
lo bai trata un kambio 
den e ordenansa di lei 
aki ku básikamente ta 
papia di dos kambio, 
esta 
1. Kambio den e 
ordenansa di huur- 


commissie i huurpri- 
jzen i 
2. Kambio den e 
ordenansa di verhuur. 
Pa loke ta e promé 
kambio, e preis di hür 
máksimo ku ta bin na 
remarke pa haña sup- 
sidio ta bira Usd. 937 
pa luna en bes di Usd 
750. Pa luna i e tabèl 
ku ta bai korespondé 
na esaki ta basá riba e 
sueldo minimo stipulá 
pa lei i ta bira komo lo 
siguiente den e propo- 
sishon. 
Si e entrada di e 
kas, esaki ta e entrada 
di tur hende ku tin un 
entrada ku ta biba den 
e kas ta 
- 
Ménos o pareu 
ku e sueldo minimo ta 
paga 
10% di e 
preis 
- 
1.5 biaha e suel- 
do minimo ta paga 
14% di e 
preis 
- 
2 biaha e sueldo 
minimo ta paga 


17% di e 
preis 
- 
2.5 biaha e suel- 
do minimo ta paga 
20% di e 
preis 
- 
3 biaha e sueldo 
minimo ta paga 
24% di e 
preis 
Pues ku e tabèl 
nobo lo bin un reba- 
ho supstanshal den 
e preis di hür di kas- 
nan di Fundashon Cas 
Boneriano. Ta bon pa 
nota ku e preisnan aki 
ta sin redukshon pa 
motibo ku tin yu menor 
di edat ta biba den e 
kas. Pues pa haña sa e 
preis eksakto despues 
di ku Konseho Insu- 
lar akseptá e kambio, 
FCB lo mester informá 
su klientenan dos kos, 
esta ki dia e tabèl nobo 


Nòchi Willem, konsehero di Union Sindikal Boneriano, USIBO 
Sindikalismona Boneiru9 


ta aplikabel i kuantu 
e preis di hür lo bira. 
Naturalmente e tabèl 
aki lo bai konta tambe 
pa kasnan den sek- 
tor privá ku ta kai bou 
di e preis máksimo 
di Usd.937. En todo 
kaso e kambio aki lo 
duna un alivio sigur 
na tur esnan ku ta hür 
kas serka Fundashon 
Cas Boneriano. Ta na 
Gobièrnu di Boneiru 
huntu ku Konseho In- 
sular pa sigui buska e 
fórmula pa traha mas 
kas pa pueblo na un 
preis ku ta pagabel. E 
preshon ei sigur sindi- 
kalismo lo keda tene 
riba gobernashon den 
nos lucha kontinuo 
pa kombatí pobresa 
i logra alsa kalidat di 
bida di nos miembro- 
nan i nan famia. 

Awèl sí. Straño sí ku e no a 
bai Bonlab pa yuda nan tene 
kabes riba awa. 


Ata Klarki. Pa kontradisí 
rumor, a publiká tèst di 
droga ku el a laga hasi.... 


Nos a drenta siman di 
elekshon i, manera mi a 
hasi siman pasá, lo mi 
sigui splika mi pensa- 
mentunan tokante polí- 
tika. Tene kuenta ku ta 
mi opinion personal i no 
di BONERIANO. Ta bon 
pa boso sa ku mi influ- 
ensia den e korant aki a 
bira mínimo. 
Ni EDITORIAL mi no 
ta skirbi kasi mas den 
BONERIANO. Ta den 
e rúbrika aki so mi ta 
ekspresá mi opinion. 
Si boso no ta kere loke 
mi ta skirbiendo aki no 
ta bèrdat, boso tin li- 
bertat pa puntra miem- 
bronan di redakshon di 
BONERIANO. Ta nan ta 
determiná mayoria kon- 
tenido di e korant aki. 
Ami solamente ta duna 
konseho i skirbi algun 
artíkulo mas tantu riba 
tereno di historia, kul- 
tura i naturalesa. 


*** 
E persona ku ta de- 
terminá kontenido di e 
korant aki ta Nathaly 
Evertsz-Ipcedencia, 
kende ta trahando for di 
aña 2020 aña ku nos. El 
a haña su mes den pe- 
riodismo basá riba un 
estudio grátis ku NTR a 
ofresé na un persona na 
Boneiru pa selebrá 5 aña 
di eksistensia di Ret Ka- 
ribense, nan wèpsait di 
notisia. Tur hende por a 
apliká. Nathaly a resultá 
e mihó kandidato i du- 
rante masoménos 1 aña, 
den Covid, a haña guia 
serka Jean Mentens di 
Ret Karibense i ami. Ta- 
bata den e periodo aki, 
2020, ku BONERIANO a 
nase. 


*** 
Mi sa ku tin hende ku 
no ta gusta ku Nathaly 
ta serka nos. Nan no 


por komprondé kon Na- 
thaly por ta asosiá ku 
un persona asina malu, 
negativo i asta ‘diabó- 
liko’, manera mi. Mi por 
bisa ku e hendenan ku 
tin problema ku Nathaly 
ta den nos ‘frente peri- 
odísitiko’ ta hendenan ku 
a ripará ku nan por mar’é 
dilanti nan garoshi. Na- 
thaly ta un persona de- 
terminá, firme, ku sa kiko 
e ta hasi i no hasi. 


*** 
Tur dia mi ta hasi tur es- 
fuerso pa kompartí tur mi 
konosementu atkirí den 
prensa kuné. Mi ta siñ’é 
ken ta ken riba e isla aki, 
ken bo por konfia i ken 
nò, ken ta e lobonan den 
kueru di karné, hendenan 
ku tin agènda skondí, ku 
ta kere ku nan por influ- 
ensiá nos pa logra nan 
metanan maligno. 


*** 
Si Nathaly i otronan ku ta 
traha huntu ku mi ke siña 
nan ta siña. Mi ta duna 
nan tur kos. Mi ta saka 
tur mi abilidat i hèrmènt- 
nan for di kashi pa duna 
nan, pero ta keda na nan 
pa siña piska. Lo mi no 
piska pa nan. Mi no ta 
tene nada atras. I nan 
mester ta habrí pa siña. 


*** 
Mi ta sinti ku den e kam- 
paña elektoral aki Natha- 
ly a siña hopi. El a siña 


kon hende por para bira 
den nan lucha pa yega òf 
keda den palasio guber- 
namental. El a pasa den 
susesonan 
dramátiko. 
Mi ta sita Nathaly den su 
kolumna N.E. di djasa- 
bra último: “Lesadó, mi 
ta primintí ku despues 
di elekshon lo mi am- 
plia tokante tur loke mi a 
topa, skucha i sinti. Pero 
e pida aki sí mi ke kom- 
partí ku bo. Si ta kuadra 
loke un polítiko a bisa 
mi, na e momentu aki mi 
nòmber ta na polis i Mi- 
nisterio Públiko. Pasobra 
el a bai hasi denunsia. 
Mi a hasié un pregunta 
durante un entrevista i 
awor e ke sa nòmber di 
mi fuente. Naturalmente 
mi a ninga di bisa esaki. 
Mirando ku el a skucha 
e rumornan na vários 
okashon el a bai eksigí 
pa bin un investigashon 
di esaki.” 


*** 
Tambe Nathaly a skirbi: 
“Polítika ta interesante 
sí. Mi trabou ta pone mi 
den posishon ku mi mes- 
ter profundisá den e par- 
tidonan i kiko nan ta para 
p’e. Mi ta den e posi- 
shon di realmente pensa 
i evaluá kada partido su 
puntonan di lansa. Loke 
m’a siña? No enfoká riba 
un persona pasobra e ta 
papia bon, òf nò. Wak e 
‘big picture’. Wak e kon- 
tenido di e partido den su 


DEN PASONAN 
DI BÒI 


E rúbrika aki no ta kos di tur dia den BONERIA- 
NO. Ta ora mi tin tempu, gana i tópiko pa skirbi 
ariba e ta sali. E tres elementonan aki ta hunga 
un ròl den salimentu di e rúbrika aki. E ta mas 
tantu un kos pa tene mi okupá, pa no lubidá 
e arte di skirbimentu. Tene tambe e dedenan 
fleksibel. Tene e tinu bei, purba pa no kai den 
ripitishon. 


totalidat, kon nan ta bai 
goberná. Ami a hasi es- 
aki i frankamente djára- 
son lo mi vota pa un 
persona a base di loke 
nan ke logra i kon ta bai 
logr’é.” 
*** 
Mi ta masha franko. 
Mi no tin problema pa 
skirbi ku lo mi vota pa 
Hennyson Thielman di 
MPB. Mi por motivá es- 
aki na hopi forma. Por 
ehèmpel e echo ku e ta 
e kabesante di lista mas 
hóben, ku mihó pre- 
parashon di enseñansa 
ku tur otro, un persona 
simpel, ku kuna den An- 
triol i Playa Pariba. 


*** 
Mi konos’é komo mu- 
cha kaba. Un persona 
desente i no ònbeskòp. 
Un persona ku rès- 
pèt pa otro hende, bon 
lantá bou di su mayor- 
nan. Un persona ku asi- 
na tantu kapasidat ku 
Clark Abraham, durante 
un periodo ku e tabata 
diputado, a kontrat’é 
komo su konsehero di 
portafolio. 
Pues den su kapasidat 
no tin duda. Si esei ta- 
bata e kaso, nunka un 
persona manera Clark 
Abraham òf Demokrat, 
lo a busk’é komo kon- 
sehero 
di 
portafolio, 
siendo ku e tabata MPB 
kaba. 
*** 

+ 
NA kAMINDA PA ELEkSHON 


Vota konsiente 


KRALENDIJK 
-- 
Salma Serberie di Partido 
Demokrat den su mensa- 
he ta bisa: “No laga nan 
bisá bo kiko nan ta bai 
hasi, pero puntra nan kon 
nan ta bai hasié.” 
Kanando den bario, 
segun Serberie, el a bin 
ripará ku mayoria hende, 
spesialmente hóbennan o 
ta masha interesá pa vota. 
Un di e motibunan grandi 
ta ku nan ta desapuntá pa 
loke gobièrnunan anterior 


a hasi. A primintí e pue- 
blo hopi i no a kumpli ku 
loke nan a primintí. 
Serberie: “Abo por 
trese e kambio. Mi a sp- 
lika e personanan akí e 
importansia di vota i ku 
e poder ta den man di e 
pueblo. Bo voto por dis- 
tinguí bo futuro i futuro di 
bo siguiente generashon. 
No vota pa kos, no vota 
pa sèn, pero vota konsi- 
ente. 


Stadion bèrdè bèrdè di fanátiko 


Kantidat di hende bistí na bèrdè, durante e enkuentro 
di futbòl, CVV Inter Willemstad, kontra selekshon di 
Boneiru, den stadion Antonio Trenidad djabièrnè 10 
di mart. A saka algun di nan, huntu ku e lider di 
Union Patriótiko Boneriano, pará dilanti di Foyan 
Boys, tokando. 


Frensel Janga di 1Union pa Pueblo: 
Boneiru a pèrdè gran parti di su outonomia 


KRALENDIJK – “Bo- 
neiru a pèrdè gran parti 
di su outonomia.” Esaki 
Frensel Janga di 1Union pa 
Pueblo ta trese dilanti den 
un komunikado. 
Janga (57) despues di a 
terminá skol sekundario, 
MTS Werktuigbouwkunde, 
a bai HBO Bedrijfskader, 
ku tabata un estudio di 
management. Dia promé di 
aprel di aña 1997 el a drenta 
servisio di Entidat Publiko 
di Boneiru i te ku awe e ta 
traha aki komo “Hoofd Af- 
deling Handhaving Ruimte 
en Ontwikkeling” na Direk- 
torado di Mantenshon i Su- 
pervishon di Lei. 
Di 15 di yüni 2009 te ku 
25 di mart 2010 mi a fungi 
komo diputado di Entidat 
Públiko di Boneiru. 
Durante di su karera 
komo diputado el a aten- 
dé ku e tereanan di FCB, 
Brandweer, LVV, DROB, 
Interne Dienst i Archief. Di 
yanüari 2003 te ku desèm- 
ber 2007 Janga a fungi 
komo presidente di ROA- 


Bonaire (Raad Onderwijs 
en Arbeidsmarkt). 
Janga: “Mi a drenta polí- 
tika for di aña 1999. Mi a 
yega di partisipá na seis 
elekshon kaba i esun di 15 
mart 2023 awor lo bira mi 
di shete elekshon ku mi ta 
partisipá na dje. Mi ta riba 
lista # 4 ku ta lista di e par- 
tido politiko 1Union Pa 
Pueblo.” 
Segun Frensel Janga, 
e ta forma parti di 1Union 
Pa Pueblo pa e pone su ko- 
nosementu i eksperiensha 
na servisio di e pueblo di 
Boneiru pa kuida Boneiru 
su balor, interesnan, kul- 
tura i naturalesa manera ku 
bonerianonan a lanta ko- 
nosé. 
Janga: “Den e struktura 


ku nos ta aktualmente, Bo- 
neiru a pèrdè un gran parti 
di su outonomia. 
Hulanda a introdusí lei- 
nan ku nos no a konosé 
nunka ku a kambia nos 
manera di biba i nos kus- 
tumbernan. Miéntras ku 
Boneiru ta pèrdé outoridat 
riba asuntunan ku tur tem- 
pu e mes a sòru p’e, Hu- 
landa ta haña mas outoridat 
riba nos pueblo. Ta pesey 1 
Union Pa Pueblo ta kere ku 
e yega e momentu pa nos 
eksigi nos outonomia(-nan) 
bek. Humildemente mi ke 
duna un man pa yuda kon- 
struí nos isla Boneiru. 
Un Boneiru kaminda 
derecho i obligashon, re- 
sponsabilidat, órden, de- 
sensia i rèspèt ta reina i ta 
konta pa un i tur.” 
Segun Janga, e logo di 
nan partido ta papia un pa- 
labra kla: Boneiru Liber 
Den Union. “Pa nos logra 
esei nos no mester ta dividí, 
pasobra dividí nos ta pèrdí. 
Nos mester ta uní, pasobra 
uní nos ta vense.” 

NA kAMINDA PA ELEkSHON 


Kada ken por tin su eskoho polítiko 


KRALENDIJK – “Mi 
ta kontentu ku nos ta biba 
den un demokrasia, kamin- 
da nos por ekspresá nos 
mes. 
Ta sano pa debatí i en- 
trekambiá di opinion. Dife- 
rensia di opinion ta algu ku 
mag i kada ken mag tin su 
eskoho i simpatia polítiko, 


esei ta sagrado.” Orphaline 
Saleh di MPB, ta skirbi. 
Den 
pasado, 
segun 
Saleh, nunka e no a gusta 
polítika. Pero el a realisá 
ku kos ta kambiando. El a 
skohe pa drenta polítika pa 
duna un aporte na adelanto 
di Boneiru, komo boneria- 
no legítimo. 


Saleh ta indiká, e ta 
konsiente ku ora bo drenta 
kushina, bo tin ku soportá e 
kayente. E ta masha bon ku 
nos ta diskutí i ta lógiko ku 
tin diferensia di opinion. Ta 
dushi ku nos por ekspresá 
nos mes ku rèspèt pa otro, 
honesto i ku bon intenshon. 


Blou a sali dominá kaya 


Ayera, djadumingu 12 di mart partido MPB a reuní na nan sede na mentor i a ranka 
sali ku nan ‘tour’ . Aki nan a parti bandera, ‘flyer’, tishùrt i bala. Mester menshoná 
ku tabata basta impreshonante mira e kantidat di simpatisantenan. 


Reto tèst di droga 


K R A L E N D I J K - 
Clark Abraham, lider di 
partido Demokrat a reta 
polítikonan pa hasi un tèst 
di droga. Últimamente tin 
rumornan persistente ku 
e lider di partido kòrá no 
solamente ta usa droga 
pero ku esaki ya a bira un 
situashon 
preokupante. 
Abraham den e programa 
Aktualidat di Bonaire.tv 
fuertemente a desmentí e 
rumornan aki. El a tilda 
kontrinkantenan polítiko 
di hiba un kampaña baho 
formando kalumnia pa 
deskreditá su persona. Den 
un entrevista ku reportero 
di BONERIANO Abra- 
ham a amplia riba e punto 
aki. “Mi sa di ki huki e 
rumornan ta bin. Niun no 
por gana mi riba konteni- 
do pues nan ta forma men- 
tira kontra mi”, el a bisa. 
Durante e debate polítiko 
na SGB, Abraham a su- 
girí pa tur polítiko hasi tèst 
di droga promé ku drenta 
BC. Aparentemente e ta- 


bata hopi serio ku e suge- 
rensia aki. Komo ehèmpel 
e mes a hasi un tèst di dro- 
ga ku resultado negativo. 
Abraham a pone esaki riba 
su página di Facebook i al- 
abes a reta otro polítikonan 
pa hasi meskos. Esaki a 
sòru pa basta komentario i 
reakshon riba e medio so- 
sial. 


Rodger Gijsbertha: 
USIBO debidamente tin 
relashon ku M21 


KRALENDIJK – Tantu 
Daisy Coffie komo Cher- 
rel Kwidama a desmentí 
esaki, pero segun Rodger 
Gijsbertha, definitivamente 
sindikalismo (USIBO) tin 
relashon ku e partido M21 
di Daisy Coffie. Cherrel 
Kwidama ta presidente di 
AFBW i afiliá na Union 
Sindikal Boneriano. 
Ta un sekreto públiko ku 
tin kontakto intensivo entre 
sindikalismo i Daisy Cof- 


fie. E pensamentu aki a bira 
mas fuerte na momentu ku 
Bernard Landwier, sindika- 
lista, a aparesé na e puesto 
haltu di nr. 2 riba lista di 
M21 di Coffie. No opstante 
ku e relashon sindikalismo- 
M21 ta bisto, Cherrel Kwi- 
dama di USIBO a desmentí 
esaki. Daisy Coffie tambe. 
Nan tur dos tabata den e 
programa Aktualidat. 
Rodger Gijsbertha, eks- 
polítiko i eks-sindikalista, 


sí ta sigur di e relashon aki. 
El a konta den Aktualidat 
kon konsehero di USIBO 
Nòchi Willem a bini te na 
su kas pa bou di palu di 
mespel papia riba un ke 
otro. “Den seno sindikal 
ku ta sostené Daisy tin ku 
ta yam’é Pòpchi. E ta nan 
kandidato. No ta pòrnada 
ku Bernard Landwier, sub- 
rinu di e kasá di Nòchi Wil- 
lem, ta na un puesto asina 
haltu riba lista di M21.” 

Affernee Emerenciana 
Piloto desendiente boneriano na AA 


KRALENDIJK – Af- 
fernee 
Emerenciana 
ta 
un piloto di desendensia 
boneriano ku ta bulando 
komo ko-piloto di Ameri- 
can 
Airlines. 
Resiente- 
mente e tabata riba un 
buelo komo ko-piloto pa 


Kòrsou, na unda su famia- 
nan a risibié yen di alegria. 
Affernee a nase na Aru- 
ba i a sigui su preparashon 
komo piloto na Merka. Su 
tata ta Verio Emerenci- 
ana, su mama ta di Aruba. 
Despues ku el a pasa su 


‘typerating’ el a kuminsá 
avion Boeing 737 pa Ame- 
rican Airlines komo ko-pi- 
loto. 
Affernee: “For di chikitu 
mi a para na hèki di Aero- 
puerto Reina Beatrix, so- 
ñando ku lo yega un dia mi 
por baha un di e avionnan 
grandi na Aruba. Ku apénas 
17 aña mi a bai studia afó pa 
asina kuminsá ku e trayekto 
pa yega na e momento aki.” 
Awor Affernee ta un piloto 
pa e aeroliña mas grandi di 
mundu, American Airlines, 
bulando e Boeing 737. “Mi 
kier gradisí foral mi may- 
ornan i famia pa nan sosten 
durante tur e añanan aki.” 

Seshon di informashon 
wardadó di prezu JICN 


Bo ta gusta traha ku hende i bo ta para duru den bo sapatu? Bo 
ta alerta, skèrpi i servisial? Kisas traha komo wardadó di prezu na 
Justitiële Inrichting Caribisch Nederland ta algu pa bo. 


Riba djárason 15 di mart, di 7’or pa 8’or di anochi lo tin un seshon 
di informashon kaminda bo por haña mas informashon tokante 
e trabou komo wardadó di prezu. Bo ke partisipá na e seshon di 
informashon? Registrá pa mas tardá djabièrnè 10 di mart via meil na: 
Richard.Hooghiemstra@jicnbonaire.nl 


Paga tinu: E seshon di informashon ta tuma lugá na JICN. Si bo ke partisipá, 
ta importante pa bini ku un identifikashon bálido (sédula òf pasport). Tambe 
tin regla di bistuario. Slòf, saya i karson kòrtiku no ta permití. 


Renobashon edifisio di Sociedad San 
Antonio de Padua 


KRALENDIJK- E aña 
aki ta kuminsá ku reno- 
bashon di e edifisio di So- 
ciedad San Antonio de Pa- 
dua na Rincon. 
Direktiva di Sociedad 
San Antonio de Padua pa 
algun aña kaba tabata bus- 
ka fondonan pa asina por 
hasi mantenshon grandi na 
e edifisio di e organisashon 
aki. 


Esaki no tabata fásil. 
Despues e direktiva a hasi 
un petishon na gobièrnu di 
Boneiru. Riba proposishon 
di diputadonan James Kroon 
i Nina den Heyer den kurso 
di aña pasá Kolegio Ehe- 
kutivo di Entidat Públiko 
Boneiru a disidí di asigná 
fondo pa asina por hasi 
trabounan di renobashon na 
e edifisio. E fondo ta bin di 


e medionan ku Fundashon 
Wega di Number Boneiru 
tabatin reservá segun lei pa 
Entidat Públiko Boneiru pa 
e áreanan di deporte, kul- 
tura i karitativo. 
Den e área karitativo 


Hòmber kreativo 


gobièrnu di Boneiru a disidí 
pa pone e fondo disponibel 
pa renobashon di e edifisio 
di Sociedad San Antonio de 
Padua. 
Sociedad San Antonio 
de Padua ta gradesido na 


gobièrnu di Boneiru pa e 
aporte aki i un danki ta bai 
tambe na BOG n.v. ku tin e 
kordinashon di e medionan 
na su enkargo pa asina por 
realisá e proyekto impor- 
tante aki pa e organisashon. 


KRALENDIJK 
-- 
Sintá ku hopi konsen- 
trashon, e mener aki ta- 
bata den sala na ofisina 
prinsipal di gobièrnu, 
siman pasá. Manera por 
mira riba potrèt, e ta 
kreativo. El a dobla pia 
na 4, pone su lèptòp HP 
riba pia. 
Riba su sapatu su 
IPhone. Kisas ta otro 
marka di selular, impor- 
tante ta e ta hopi kreati- 
vo. 
Di e manera aki e ta- 
batin tur aparato serka di 
dje, sin mester hasi uzo 
di un mesa. 

ARUBA 
ARUBA 
Prome aniversario y apertura Bold Properties Aruba 


ORANJESTAD - Riba 
dia Internacional di Hende 
Muhe, a tuma luga e cel- 
ebracion di e prome aniver- 
sario y apertura di e oficina 
nobo di BOLD Properties 
Aruba. BOLD Properties 
Aruba ta un compania di 
"real estate" cu ta consisti di 
un team di solamente hende 
muhe lidera pa Aileen Kel- 
ly y Jennifer Figaroa. 
Como invitado, Prome 
Minister Evelyn Wever- 
Croes tabata presente pa 
comparti e momento spe- 
cial aki cu e team y invi- 
tadonan. Prome Minister a 
expresa cu e logro aki sigur 


ta un inspiracion pa tur hen- 
de muhe, y pa nan realisa 
cu tur loke nan propone nan 
mes, nan por logra cu fe y 
determinacion. “E damanan 
aki a drenta un mercado es- 
tableci caba pasobra ta hopi 
compania renombra tin na 
Aruba cu ta haci e trabou 
di "real estate", pero nan a 
bin cu determinacion y na 
un manera hopi innovativo, 
uzando medionan social. 
Awe cu orguyo nan ta cele- 
bra nan prome aniversario y 
sigur hopi mas den futuro”, 
Prome Minister a remarca. 
Prome Minister ta felicita 
Aileen Kelly, Jennifer Fi- 


garoa y e team completo di 
BOLD Properties Aruba cu 
nan prome aniversario, y ta 
spera cu esaki ta un ehem- 
pel y inspiracion pa cada 
hende muhe aki na Aruba. 


Bashamentu di bala ku herido 
WILLEMSTAD- Na 
Punta 
Cardonweg 
al- 
gun persona ta hungando 
dominó i a keda sorprendí 


pa un outo ku a pasa basha 
bala riba un di e hòmbernan 
ku ta hungando. E hòm- 
ber mester a risibí algun 


Kaso kapmentu di hende 


W I L L E M S TA D - 
Ayera, 11 di mart a dirigí 
patruya di polis pa un 
kaso di kapmentu ku un 
persona grave herida. Na 
kaya Chan Margareta riba 
seru Seinpost a drenta 
den e misa einan i kap un 


persona. E persona aki ta 
hopi grave. A pidi asisten- 
sia di ambulans. Polis ta 
na e sitio. Probablemente 
un problema bieu, a re- 
sultá den kaso di kapmen- 
tu na un iglesia na Rooi 
Santu. 


Detenshon relashoná ku atrako 


WILLEMSTAD-- Kon- 
tinuando ku un investi- 
gashon relashoná ku un 
kaso di atrako ku a tuma 
lugá dia 6 di mart 2023 riba 
algun turista den Penstraat, 


polis a hasi un detenshon 
mas. Djárason 8 di mart 
2023 alrededor di 23.55’or 
di anochi, personal di Tim 
di Atrako a hasi detenshon 
di un hòmber sospechoso 


R.Z.R., di 25 aña di edat 
nasé na Jamaica. Deten- 
shon a tuma lugá den área 
di Mambo Beach. 
A presentá e sospechoso 
dilanti un fiskal ouksiliar 


Domeinbeheer a kumpli 69 aña 


WILLEMSTAD-- 
– 
Riba 10 di mart 2023, Do- 
meinbeheer a selebrá 69 aña 
di eksistensia. Pues rumbo 
pa 70 aña. Domeinbeheer 
ta e instansia di gobièrnu 


ku ta manehá terenonan 
públiko. Tantu terenonan 
pa uso komersial, komo pa 
bibienda i agrikultura. 
Na e okashon aki, Min- 
ister Charles Cooper tabata 


presente na un selebrashon 
huntu 
ku 
empleadonan 
di Domeinbeheer. Mini- 
ster Cooper sa di e doló di 
pueblo pa loke ta e servisio 
aki. Pero Minister Cooper 


alabes ke garantisá pueblo 
di Kòrsou ku Minister hun- 
tu ku Domeinbeheer ta tra- 
hando inkansablemente tur 
dia pa kumpli ku e demanda 
grandi ku tin riba e servisio 


aki. Minister Cooper ta fe- 
lisitá tur empleado di Do- 
meinbeheer, i ta pidi pueblo 
pa pasenshi i komprenshon, 
segun ku ta sigui traha pa 
hiba Kòrsou dilanti. 


ku despues di interogashon 
a ordená su enkarselamentu 
pendiente di mas investi- 
gashon. 


bala. Ku urgensia mester 
transport’é pa CMC. 
Polis ta investigando e 
kaso aki. 


ARUBA 
KÒRSOU 

Plantamentu sinku mil palu bou proyekto reforestashon 


THE BOTTOM – En- 
tidat Públiko Saba lo in- 
tensivá su esfuersonan di 
reforestashon den e añanan 
ku ta bini ku plantamentu di 
sinku mil palu, inkluso un 
kantidat grandi di palu di 
fruta. 
E meta ta pa yuda re- 
forsá e proseso di rekupe- 
rashon i ekspanshon di e 
áreanan di mondi di e isla. 
Esaki ta redusí e preshon 
di suela di eroshon ku ta un 
impakto pa ref di koral. Un 


otro meta di e proyekto ta 
pa oumentá produkshon di 
kuminda lokal dor di planta 
palu di fruta. 
Huntu ku otro inisiati- 
vanan, manera aporte na 
kunukeronan tradishonal, e 
proyekto di reforestashon ta 
un otro inisiativa di gobièr- 
nu di Saba pa mehorá i ou- 
mentá e disponibilidat di 
produkto lokal fresku ku 
plantamentu di hopi palu 
di fruta komo parti di e 
proyekto akí. 


Parke di fruta 
Komo parti di e proyek- 
to di reforestashon, ta bai 
krea parkenan di fruta den 
tur kuater bario, Adisho- 
nalmente, ta sigui planta 
palu di fruta komo parti di 
e inisiativanan di e isla pa 
kurashá esnan ku ta planta 
na kas ku tin palu di fruta 
disponibel pa nan tambe. 
Departamento di Agri- 
kultura ya a planta palunan 
riba e isla pa diferente aña. 
Un di e promé área tabata 


Cove Bay, kaminda a plan- 
ta palu di koko. Tambe a 
planta hopi palu banda di 
Fort Bay Road i na Landfill. 
A planta den e áreanan un 
kombinashon di oleander, 
palu di koko i drùif di la- 
man. E último proyekto ta- 
bata plantamentu di palu di 
koko i drùif di laman banda 
di e kaminda di tera ku ta 
bai e haf nobo na Black 
Rocks. Eliminashon di 
kabritu ku ta kana lòs taba- 
tin un efekto positivo riba e 


proyekto di reforestashon 
i 
rekuperashon 
di 
ve- 
getashon en general. Promé 
ku e proyekto di kontròl di 
kabritu a inisiá, a chèk tur 
palu ku a planta regular- 
mente. Sinembargo e grado 
di sobrebibensia tabata sol- 
amente 50 pa 60 porshento. 
Awendia por planta palu sin 
mester di protekshon. 
Durante e último seis 
luna, a planta banda di 50 
palu. E grado di sobrebiben- 
sia te asina leu ta 100%. 


Posibel retraso entrega bèk derecho di presupuesto 
Desishon no a kai den bon tera 


ORANJESTAD (EUX) 
– E partidonan polítiko 
den Konseho Insular di 
St. Eustatius ta asombrá i 
tristu tokante e desishon 
di Sekretario di Estado, A- 
lexandra van Huffelen, pa 
duna Tweede Kamer e po- 
sibilidat pa papia tokante e 


entrega bèk di derecho di 
presupuesto. Esaki, segun e 
partidonan polítiko, ta kon- 
dusí solamente un biá mas 
na retraso. 
E 
instrumento 
polí- 
tiko importante ku ta duna 
gobièrnu di Statia derecho 
pa por bini ku propio pre- 


supuesto i ku esaki eheku- 
tá propio maneho, a keda 
kitá na 2018 despues di un 
rapòrt defastador tokante 
mal maneho i arbitrahe. 
E fecha 15 di mart ta hopi 
importante pa e partidonan 
na Oranjestad, pasobra riba 
e dia ei tambe ta skohe un 


Konseho Insular nobo. Na 
kaminda pa e elekshon- 
nan, kada partido polítiko 
ke mustra pueblo pa kiko 
nan ta pará pe i kiko nan ke 
logra den e próksimo kua- 
ter aña. 
Sin derecho di presu- 
puesto, no por konkretisá 


e deseonan akí, pasobra tin 
falta di e instrumento im- 
portante pa esaki. 
E derecho di presupues- 
to sí ta pone nos den estado 
pa por hasi esaki posibel, 
segun e karta di e parti- 
donan polítiko na Tweede 
Kamer. 


VVD tin sufisiente ku primintimentu di van Huffelen 
No tin moshon 


ORANJESTAD (EUX) 
– VVD tin sufisiente ku e 
primintimentu di Sekre- 
tario di Estado Alexandra 
van Huffelen, ku ta ofresé 
Tweede Kamer e oportuni- 
dat pa hala brek promé ku 
duna gobièrnu di St. Eusta- 
tius e derecho di presupue- 
sto bèk. P’esei e frakshon ta 


deshasí for di entrega di un 
moshon. Pa e motibu akí a 
kita e debate di dos minüt 
ku tabata planiá pa djaweps 
mèrdia for di agènda. 
Pa entrega bèk di e 
derecho di presupuesto, 
a disidí ku van Huffelen 
lo hiba kombersashon ku 
miembronan di Konseho 


Insular i e diputadonan 
despues di elekshon di 15 
di mart. E mandatario ke 
pa kumpli ainda na rea- 
lisashon di mehorashonnan 
di e maneho finansiero. 
E tres partidonan ku ta 
partisipá na elekshon, an- 
teriormente e siman akí a 
hasi un apelashon urgente 


pa rekuperá e derecho di 
presupuesto entrante 15 di 
mart, pero ainda nan mester 
tin pasenshi. 
Bou di preshon di un po- 
sibel moshon, van Huffelen 


djárason a pidi Tweede Ka- 
mer pa dun’é dos siman di 
tempu pa reakshoná riba e 
resultado alkansá, promé di 
forma un desishon Real i 
ofresé esaki na Rei. 

Polis ta tira riba sospechoso di 
hinkamentu 


AMSTERDAM – Po- 
lis di Amsterdam a lòs tiru 
durante detenshon di un 
sospechoso di un kaso di 
hinkamentu. 


El a hinka un persona 
na un hotèl banda di Cen- 
traal Station. Esaki a so- 
sodé banda di kuater pasá i 
diesun di anochi. Pa detené 


e sospechoso, polis a lòs 
tiru, e media lokal AT5, ta 
informá. 
Despues e sospechoso 
a kana bai direkshon di e 
stashon. Pa por e deten’é, e 
agentenan a hasi uso di nan 
arma di servisio. No ta kla 
sí ta trata di tiru di atverten- 
sia òf dirigí. 
Finalmente a alkansá e 
sospechoso ku un arma di 
dal koriente, pa despues 
por a deten’é. E no a resultá 
heridá. 
A hiba e víktima di e 
kaso di hinkamentu hospi- 
tal, probablemente ku heri- 
da serio. Ainda no ta konosí 


Minister Kuipers ta tene kuenta ku 
oumento fuerte kosto di kuido 


DEN HAAG -- Mi- 
nister Kuipers di salubridat 
públiko ta tene kuenta ku e 
kostonan di kuido e último 
tempu ku ta bini ta bai subi 
fuertemente. 
Esaki e ta bisa den reak- 
shon riba sifranan nobo 
di 
Centraal 
Planbureau 
(CPB). For di esaki ta sali 


na kla ku e premi di kuido 
ta bai subi di 130 euro pa 
luna na un 175 euro asina 
pa luna na 2027. 
Kuipers no ke delantá 
riba eventual oumento di 
premi. Pero e ta spera sí ku 
e kostonan di kuido ta subi 
fuertemente, entre otro debí 
na e binida di remedinan 


nobo karu. 
Sí esaki sosodé, nos 
mester bai wak kiko nos 
por hasi. 
E minister ta haña pre- 
okupante ku hendenan debí 
na kosto di kuido ta bai 
evitá e loke ku nan mester. 
E ora ei nos mester evitá e 
oumento di kosto. 


Kompania di limpiesa ta haña 
muhé morto den kas 
HEERLEN – Un tim 
di limpiesa djaweps a haña 
kurpa sin bida di un muhé 
di 77 aña ku tin ya komo 
kuater siman pèrdí den un 
apartamentu na Heerlen. E 
kurpa sin bida di e muhé 
tabata den e apartamentu, 
apesar ku servisionan di 
limpiesa anteriormente ya 
dos biá a limpia e kas, un 
bosero di polis a konfirmá 
djabièrnè na De Limbur- 
ger. 
Djaweps un empresa 
di limpiesa ke a hasi e 
kas bashí. Un trahadó di 
e empresa a bisa e korant 
ku e limpiadónan a toka 
ku kantidat di sushi den e 
apartamentu i tabatin holó 
penetrante di huma. Den e 
kamber nan a haña e kurpa 
sin bida di e muhé. 
Den 12 aña ku e empre- 


sa ta hasi kas limpi, nunka 
anterior algu asina a pasa, 
segun un bosero di e em- 
presa. El a bisa di no por 
komprondé kon algu asina 
por pasa. 


Morto natural 
E bosero di polis a bisa 
ku e muhé a muri dor di un 
morto natural. Nos i e ser- 
visionan di limpiesa en- 
bèrdat a bai e apartamentu 
i nos no a hañ’é. Nos a 
hasi ainda mas indikashon 
di rastreo en buska di e 
muhé, pero no a duna re- 
sultado. P’esei nos a bolbe 
bai e apartamentu, pero 
dor di sirkunstansia di 
bida personal sinembargo 
no a hañ’é. 
Loke e bosero ke men 
ku e último presis, e no ke 
a bai den detaye. 


sí e sospechoso i e víktima 
konosé otro. 
Durante e akshon di po- 
lis, djis despues hendenan 
den i rònt di e stashon, a 
drenta pániko, loke por 
mira riba imágen riba me- 


dia sosial. 
Momentu ku polis a ku- 
minsá ta lòs tiru, hendenan 
a kuminsá kore i trata pa 
buska un lugá seif den e 
stashon. 


Fugitivo kriminal di droga ta tira 100 
mil euro riba kaya 


DEN HAAG – Agen- 
tenan 
polisial 
djárason 
a haña un tas ku den dje 
un suma di plaka kèsh di 
100.050 euro riba Digna- 
land na Den Haag. 
Despues di un persigui- 
shon, a haña e tas bentá 
riba kaya i a tuma esaki den 
beslag. 
Banda di 3’or di atardi e 
agentenan a mira un outo- 
mobilista hasi kontakto ku 


un otro personal riba Hen- 
drinaland na Den Haag. 
Posiblemente tabata trata di 
un dil di droga. Direpente e 
shofùr ku velosidat haltu a 
move i a para riba Digna- 
land. 
Paketá den fòil 
Ei nan e agentenan a 
mira kon e hòmber ku su 
pia a kue un tas blou pone 
na su man. Miéntras e ta- 


bata kana bai direkshon di 
Aegonplein, el a benta e 
tas afó. Den e tas tabatin 
un total di 100.050 euro na 
plaka kèsh. E biyetenan ta- 
bata paketá den fòil i tabata 
mará ku elastik na otro. 
Polis a detené e hòmber 
di 28 aña pa labamentu di 
plaka. 
A tuma e suma di plaka 
den beslag i no ta duna e 
hòmber esaki mas. 


16 
Djaluna 13 mart 2023 


KRALENDIJK--Stadi- 
on Antonio Trenidad, kargá 
ku hende a mira e partido 
entre CVV Inter Willem- 
stad, kontra selekshon di 
Boneiru. Boneiru a gana ku 
skor di 4 pa 0, un enkuentro 
amistoso. 
Promé ku e wega a ku- 
minsá, a presentá perso- 
nanan invitá i Majorèt, 
a presentá nan yegada ku 
desfile. 
Despues a papia dife- 


rente persona, entre nan 
presidente di FFB, Luty 
Balentin. Tambe a dirigí 
palabra diputado James 
Kroon, ámbos a ekspresá 
kon kontentu nan ta ku 
awor Boneiru tin un stadi- 
on pa weganan internasho- 
nal, por tuma lugá aden. Di 
e manera aki, a tuma lugá 
e promé partido riba e vèlt 
den e stadion. E lider di e 
proyekto pa drecha e sta- 
dion, a entregá e sertifikado 


di aprobashon na e vèlt, na 
diputado James Kroon. 
Tambe famianan Anto- 
nio Trenidad(†), a lesa algu 
i a gradisí ku e nòmber di 
e stadion ta na un miembro 
di nan famia. Despues a 
paga tur lus den stadion, pa 
tur hende mira un tremendo 
show di vürwèrk. Annema- 
rie Mercera, a skòp e promé 
bala riba kiper pa deklará e 
stadion liber pa e enkuentro 
di e anochi. 


Selekshon di Boneiru a gana cvv Inter Willemstad 


ARUBA 
DEPORTE 

K R A L E N D I J K - 
-Djabièrnè 10 di mart a 
tuma lugá apertura ofisial 
di weganan eskolar inter- 
insular Bonaire. A kuminsá 
e atardi ku desfile di Ma- 
jorèt, na Kas di Regata pa 
SKAL. Despues a inisiá e 
programa, kaminda Timo- 
theo Silberie, a bisa: “Awe 
ta pa e muchanan. E union 


Apertura weganan Eskolar Interinsular 


aki ta tremendo. Interkam- 
bio, sera konosí ku otro is- 
lanan. E mihó premio ku e 
muchanan por gana, ta e se- 
ramentu konosí. Loke nos a 
laga bai, awor tei bèk.” 
Diputado James Kroon 
tambe a hiba palabra. “Awe 
despues di hopi trabou a 
logra trese bèk, e weganan 
Eskolar Interinsular. Danki 


na tur ku tei. Nos ta kon- 
tentu pa mira e hendenan di 
6 isla huntu. Ohala, un dia 
nos tur por ta huntu manera 
ántes Antia.” 
Minister C. Van Hey- 
doorn di Kòrsou a bisa: 
“Awe nos ta re establesé, 
loke nos a pèrdè, kaminda 
tabata trese e hende di e 
islanan huntu. Mi a bishitá 


Rincon i pasa pa mira algun 
famia i konosí. Mi abuelo 
ta Boneriano. Nos mester 
sigui promové e union di e 
islanan.” 
Presidente di parlamento 
E. Vrolijk, di Aruba, a bisa: 
“Deporte ta uni pueblo. 
Esei ta loke ta sosodé awor 
i nos tin historia di esaki. 
Deporte ta duna bo disi- 


plina, di loke nan bo mester 
pa den futuro. Spera awor 
nos sigui hopi aña mas ku e 
weganan aki. Danki na IN- 
DEBON.” 
Despues a sigui ku e 
parti di entrega di regalo di 
un pa otro i diputado James 
Kroon, a deklará e weganan 
eskolar interinsular Bonaire 
habrí. 

Awe tin ‘Les Intranquilles’ 
Presentashon di pelíkula 
na Red Palm Village 


KRALENDIJK – Tin 
algun tempu kaba ku ta 
presentando pelíkulanan di 
e género artístiko na Red 
Palm Village, ku ta e resòrt 
ku ta keda na e kaminda 
bieu di bai Sorobon. Nan ta 


presentá e pelíkulanan aki 
bou di e nòmber di ‘Film- 
huis Bonaire’. 
E anochinan di pelíkula 
ta riba djaluna anochi. En- 
trada ta $6.50 i ta kuminsá 
pa e pelíkula pa mitar di 


ocho. 
For di 6'or te 7'or por 
akudí pa gosa di un ambien- 
te karibense. Tin un menú 
for di $17,50 ku platonan 
delisioso. 
Tur e pelíkulanan ta den 
nan idioma original ku sup- 
título na hulandes. Pelíkula 
di e siman aki ta ‘Les In- 
tranquilles’, un drama di 
Joachim Lafosse, ku entre 
otro Leïla Bekhti, Damien 
Bonnard, Gabriel Merz, 
Chammah, Patrick Des- 
camps i Claude Waringo. 
Leïla i Damien ta un 
pareha ku ta lanta i eduká 
un yu hòmber. Nan bida 
huntu pa gran parti ta influ- 
ensiá pa un problema síkiko 
di Damien. 
Nan mester enfrentá re- 
tonan pisá. 


